CELEX: 32021R2168
Language: et
Date: 2021-09-21 00:00:00
Title: Komisjoni delegeeritud määrus (EL) 2021/2168, 21. september 2021, millega muudetakse delegeeritud määrust (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega (EMPs kohaldatav tekst)

8.12.2021   
               
               
                  ET
               
               
                  Euroopa Liidu Teataja
               
               
                  L 438/38
               
            
         KOMISJONI DELEGEERITUD MÄÄRUS (EL) 2021/2168,
         21. september 2021,
         millega muudetakse delegeeritud määrust (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 94 lõiget 3, artikli 97 lõiget 2, artikli 118 lõiget 1 ja lõiget 2 ning artikli 122 lõiget 2,
         ning arvestades järgmist:
         
                     (1)
                  
                  
                     Määruses (EL) 2016/429 on sätestatud loomadele või inimestele edasikanduvate loomataudide ennetamise ja tõrje eeskirjad. Täpsemalt on kõnealuse määruse IV osas sätestatud eeskirjad maismaaloomi pidavatele ettevõtetele ja haudejaamadele, samuti on sätestatud eeskirjad teatavate peetavate maismaaloomade saadetiste ja haudemunade jälgitavuse kohta liidus. Määrusega (EL) 2016/429 on komisjonile antud ka õigus võtta delegeeritud õigusaktidega vastu eeskirju, mis täiendavad kõnealuse määruse teatavaid mitteolemuslikke osi.
                  
               
                     (2)
                  
                  
                     Komisjoni delegeeritud määrusega (EL) 2019/2035 (2) täiendatakse määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega. Täpsemalt on kõnealuse delegeeritud määruse II osas sätestatud maismaaloomi pidavate ettevõtete registreerimise ja heakskiitmise eeskirjad, sealhulgas kogumisettevõtete ja selliste ettevõtete puhul, kust viiakse haudemunade või kodulindude saadetisi teise liikmesriiki. Lisaks on kõnealuse delegeeritud määruse III osas sätestatud peetavate maismaaloomade ja haudemunade jälgitavuse eeskirjad ning täpsemalt peetavate veiste, lammaste ja kitsede jälgitavuse ning haudemunade märgistamise eeskirjad.
                  
               
                     (3)
                  
                  
                     Käesolevas määruses sätestatud eeskirjad on omavahel sisuliselt seotud ja neid kohaldatakse maismaaloomi või haudemune vedavate või pidavate ettevõtjate suhtes. Seepärast tuleks järjekindluse, lihtsuse ja tõhusa kohaldamise huvides ja eeskirjade dubleerimise vältimiseks sätestada need ühes õigusaktis, mitte hajutatult mitmes eri õigusaktis, mis sisaldavad palju ristviiteid. See lähenemisviis on kooskõlas ka määruse (EL) 2016/429 ühe peamise eesmärgiga, milleks oli ühtlustada liidu loomatervise eeskirjad ning muuta need seega läbipaistvamaks ja lihtsamini kohaldatavaks.
                  
               
                     (4)
                  
                  
                     Määruses (EL) 2016/429 on sätestatud, et selliseid haudejaamu käitavad ettevõtjad, kust haudemunade või kodulindude saadetised viiakse teise liikmesriiki, ja selliseid kodulinde pidavaid ettevõtteid käitavad ettevõtjad, kust kodulindude saadetised, mis on ette nähtud muuks otstarbeks kui tapmiseks, või haudemunad viiakse teise liikmesriiki, peavad taotlema pädevalt asutuselt oma ettevõtete heakskiitmist. Kõnealuse määruse artikli 94 lõike 3 punktiga a on antud komisjonile õigus sätestada erandeid nõudest, mille kohaselt käitavad ettevõtjad peavad pädevalt asutuselt taotlema heakskiitu, juhul kui teatavat tüüpi ettevõtted ei kujuta endast olulist riski.
                  
               
                     (5)
                  
                  
                     Väikese hulga kodulindude, v.a silerinnalised linnud, ja nende haudemunade viimisel teise liikmesriiki on risk taudide levikuks väike. Lisaks ei saa selliste ettevõtete käitajad, kust selliseid loomi ja haudemune väikesel hulgal teise liikmesriiki viiakse, praktilistel põhjustel täita kõiki delegeeritud määruses (EL) 2019/2035 sätestatud heakskiitmise nõudeid. Seepärast tuleks delegeeritud määruse (EL) 2019/2035 artiklit 4 muuta, et teha selliseid haudejaamu ja kodulinde pidavaid ettevõtteid käitavatele ettevõtjatele, kust viiakse teise liikmesriiki vähem kui 20 kodulinnuisendit (v.a silerinnalised linnud) ja vähem kui 20 kodulindude (v.a silerinnalised linnud) haudemuna, erand kohustusest taotleda pädevalt asutuselt heakskiitu.
                  
               
                     (6)
                  
                  
                     Delegeeritud määruse (EL) 2019/2035 artikli 38 lõikes 1 on sätestatud, et veiseid pidavad ettevõtjad peavad tagama, et kõnealused loomad on identifitseeritud kindlaksmääratud identifitseerimisvahendite abil, ning sama määruse artikli 38 lõikega 2 lubatakse ettevõtjatel asendada kõnealused kindlaksmääratud identifitseerimisvahendid alternatiivsete vahenditega. Samamoodi on kõnealuse delegeeritud määruse artikli 45 lõigetes 1 ja 2 sätestatud ettevõtjate kohustus identifitseerida peetavad lambad ja kitsed kindlaksmääratud identifitseerimisvahendite abil, kuid sama määruse artikli 45 lõikega 4 lubatakse ettevõtjatel asendada kõnealused identifitseerimisvahendid alternatiivsete vahenditega.
                  
               
                     (7)
                  
                  
                     Teiselt poolt võimaldatakse määruse (EL) 2016/429 artikliga 269 liikmesriikidel võtta konkreetsetes valdkondades vastu riiklikke meetmeid, mida nad saavad oma territooriumil kohaldada ja mis täiendavad kõnealuses määruses kehtestatud meetmeid või on nendest rangemad. Üks nendest valdkondadest on peetavate maismaaloomade ja loomse paljundusmaterjali saadetiste jälgitavusnõuded. Delegeeritud määrus (EL) 2019/2035 ei kajasta seda võimalust nõuetekohaselt. Seepärast tuleks delegeeritud määruse (EL) 2019/2035 artikli 38 lõiget 2, artikli 45 lõiget 4 ja artiklit 48 muuta, et täpsustada, et veiseid, lambaid või kitsi pidavatele ettevõtjatele antud võimalus identifitseerida neid loomi alternatiivsete identifitseerimisvahendite abil peaks olema liikmesriigi otsustada. Sellega täpsustatakse liikmesriikide rolli ja vastutust, kes rakendavad riiklikke meetmeid, et tagada peetavate veiste, lammaste ja kitsede puhul täiendavate või rangemate jälgitavusnõuete rakendamine, nagu on sätestatud määruse (EL) 2016/429 artiklis 269.
                  
               
                     (8)
                  
                  
                     Delegeeritud määruse (EL) 2019/2035 artiklis 76 on sätestatud, et papagoilasi pidavad ettevõtjad peavad tagama, et papagoilaste identifitseerimisvahenditel oleks märgitud looma identifitseerimiskood. Kõnealuses delegeeritud määruses sätestatud identifitseerimiskoodi määratlus ulatub siiski kaugemale sellest, mis on papagoilaste identifitseerimiseks vajalik, ning tekitab liikmesriikide jaoks märkimisväärse halduskoormuse. Seepärast tuleks delegeeritud määrust (EL) 2019/2035 muuta sätestades, et papagoilaste identifitseerimisvahenditel esitatakse tähtnumbriline kood, mis võimaldab neid identifitseerida ja tagab nende loomade piisava jälgitavuse, kui nad liiguvad ühest liikmesriigist teise.
                  
               
                     (9)
                  
                  
                     Delegeeritud määruse (EL) 2019/2035 artiklis 80 on sätestatud, et kõik haudemunad peavad olema märgistatud päritoluettevõtte kordumatu heakskiidunumbriga. Määruses (EL) 2016/429 nõutakse siiski ainult selliste ettevõtete heakskiitmist, mis saadavad haudemune teise liikmesriiki. Lisaks on komisjoni delegeeritud määruses (EL) 2020/688 (3) sätestatud, et kui teise liikmesriiki viiakse saadetisi, mis koosnevad vähem kui 20 kodulindude haudemunast, mis ei hõlma silerinnaliste lindude haudemune, siis peavad need munad pärinema registreeritud ettevõtetest. Seepärast tuleks delegeeritud määrust (EL) 2019/2035 muuta, et vabastada selliseid kodulinde pidavaid ettevõtteid ja haudejaamu käitavad ettevõtjad, kust teise liikmesriiki viiakse saadetisi, mis koosnevad vähem kui 20 kodulindude haudemunast, mis ei hõlma silerinnaliste lindude haudemune, kohustusest märgistada iga haudemuna päritoluettevõtte kordumatu heakskiidunumbriga. Kõnealune muudatus on kooskõlas ka käesoleva määrusega delegeeritud määruse (EL) 2019/2035 artiklisse 4 tehtavate muudatustega.
                  
               
                     (10)
                  
                  
                     Delegeeritud määruse (EL) 2019/2035 artiklis 5 on sätestatud kabiloomade kogumise ettevõtete heakskiitmise nõuded ning selles artiklis on sätestatud, et pädev asutus tagab, et sellised ettevõtted vastavad teatavatele kõnealuse määruse I lisa 1. osas sätestatud nõuetele. Delegeeritud määruse (EL) 2019/2035 I lisa 1. osa punkti 1 alapunktis b on sätestatud, et ettevõte saab kabiloomade kogumiseks heakskiidu ainult juhul, kui ettevõttes viibivad mis tahes ajahetkel ainult samasse kabiloomade kategooriasse kuuluvad üht liiki ja sama tervisestaatusega loomad. Olemasolevatel kogumiskeskustel võib siiski olla üks või mitu epidemioloogiliselt eraldatud loomapidamisala. Neid eraldatud alasid tuleks kasutada viisil, mis tagab, et nendes peetavad loomad ei puutu omavahel otseselt ega kaudselt kokku. See võimaldab hoida ettevõttes eri liikidesse või kategooriatesse kuuluvaid või erineva tervisestaatusega kabiloomi, kui neid hoitakse erinevatel epidemioloogiliselt eraldatud loomapidamisaladel. Seepärast tuleks sellise võimaluse sätestamiseks muuta delegeeritud määruse (EL) 2019/2035 I lisa 1. osa.
                  
               
                     (11)
                  
                  
                     Lisaks on delegeeritud määruse (EL) 2020/688 artiklites 15–18 sätestatud võimalus panna lambad ja kitsed kokku samasse saadetisse, kuna mõlema liigi suhtes kehtivad samad loomatervisenõuded, mis on sätestatud kõnealuses delegeeritud määruses. Võimalus panna samasse saadetisse kokku lambad ja kitsed tuleks lubada ka delegeeritud määrusega (EL) 2019/2035. Seepärast tuleks delegeeritud määrust (EL) 2019/2035 muuta, et lisada erand kõnealuse määruse I lisa 1. osas sätestatud põhinõudest, mille kohaselt võib üheskoos koguda ainult sama liigi kabiloomi,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määrust (EL) 2019/2035 muudetakse järgmiselt.
            
                        1)
                     
                     
                        Artikkel 4 asendatakse järgmisega:
                        
                           „Artikkel 4
                           Erand ettevõtjate kohustusest taotleda pädevalt asutuselt heakskiitmist teatud liiki ettevõtete puhul
                           Erandina määruse (EL) 2016/429 artikli 94 lõike 1 punktidest a, c ja d ei nõuta järgmist liiki ettevõtteid käitavatelt ettevõtjatelt, et nad taotleksid pädevalt asutuselt oma ettevõtete heakskiitmist vastavalt kõnealuse määruse artikli 96 lõikele 1:
                           
                                       a)
                                    
                                    
                                       hobuslaste kogumise ettevõtted järgmistel juhtudel: kõnealuste loomade kogumine toimub võistluste, võiduajamiste, etenduste, treenimise, ühise vabaajategevuse või töötoimingute eesmärgil või seoses aretustegevusega;
                                    
                                 
                                       b)
                                    
                                    
                                       tehistingimustes peetavate lindude haudejaamad;
                                    
                                 
                                       c)
                                    
                                    
                                       haudejaamad, kust viiakse teise liikmesriiki saadetisi, mis sisaldavad vähem kui 20 kodulindude haudemuna või vähem kui 20 kodulinnuisendit;
                                    
                                 
                                       d)
                                    
                                    
                                       kodulinde pidavad ettevõtted, kust viiakse teise liikmesriiki saadetisi, mis sisaldavad muuks otstarbeks kui tapmiseks ettenähtud vähem kui 20 kodulinnuisendit või vähem kui 20 kodulindude haudemuna.“
                                    
                                 
                     
                  
                        2)
                     
                     
                        Artikli 38 lõike 2 punkt a asendatakse järgmisega:
                        
                                    „a)
                                 
                                 
                                    ühe lõikes 1 osutatud tavalise kõrvamärgi elektroonilise identifitseerimisvahendiga, mille on heaks kiitnud selle liikmesriigi pädev asutus, kus veiseid peetakse, kui asjaomane liikmesriik on andnud selliseks asendamiseks loa vastavalt artikli 41 lõikele 1;“.
                                 
                              
                  
                        3)
                     
                     
                        Artikli 45 lõike 4 punkt a asendatakse järgmisega:
                        
                                    „a)
                                 
                                 
                                    ühe käesoleva artikli lõikes 2 osutatud identifitseerimisvahendi vastavalt artiklis 46 sätestatud eranditele, kui liikmesriik, kus lambaid ja kitsi peetakse, on andnud sellisteks eranditeks loa vastavalt artikli 48 lõikele 5;“.
                                 
                              
                  
                        4)
                     
                     
                        Artiklit 48 muudetakse järgmiselt:
                        
                                    a)
                                 
                                 
                                    lõike 4 punkt c jäetakse välja;
                                 
                              
                                    b)
                                 
                                 
                                    lisatakse järgmine lõige 5:
                                    
                                       „5.   Liikmesriigid võivad ettevõtjatele anda loa asendada oma territooriumil peetavate lammaste ja kitsede puhul artikli 45 lõikes 2 osutatud ühe identifitseerimisvahendi vastavalt artikli 45 lõikes 4 sätestatud eranditele.“
                                    
                                 
                              
                  
                        5)
                     
                     
                        Artikli 76 lõike 1 punktid a, b ja c asendatakse järgmistega:
                        
                                    „a)
                                 
                                 
                                    III lisa punktis h loetletud jalarõngas, mis on kinnitatud looma vähemalt ühe jala külge ning millele on nähtavalt, loetavalt ja kustumatult märgitud tähtnumbriline kood,
                                    või
                                 
                              
                                    b)
                                 
                                 
                                    III lisa punktis e loetletud süstitav transponder, mis näitab loetavalt ja kustumatult tähtnumbrilist koodi,
                                    või
                                 
                              
                                    c)
                                 
                                 
                                    III lisa punktis g loetletud tätoveering, millega loom on varustatud ja millel on loetavalt ja kustumatult esitatud tähtnumbriline kood.“
                                 
                              
                  
                        6)
                     
                     
                        Artikkel 80 asendatakse järgmisega:
                        
                           „Artikkel 80
                           Ettevõtjate kohustused seoses haudemunade jälgitavusega
                           
                              1.   Kodulinde pidavaid ettevõtteid ja kodulindude haudejaamu käitavad ettevõtjad tagavad, et iga teise liikmesriiki viidav haudemuna on märgistatud haudemunade päritoluettevõtte kordumatu heakskiidunumbriga.
                           
                           
                              2.   Lõiget 1 ei kohaldata:
                              
                                          a)
                                       
                                       
                                          selliseid kodulinde pidavaid ettevõtteid käitavate ettevõtjate suhtes, kust viiakse teise liikmesriiki saadetisi, mis sisaldavad vähem kui 20 kodulindude haudemuna, mis ei hõlma silerinnaliste lindude haudemune;
                                       
                                    
                                          b)
                                       
                                       
                                          selliseid haudejaamu käitavate ettevõtjate suhtes, kust viiakse teise liikmesriiki saadetisi, mis sisaldavad vähem kui 20 kodulindude haudemuna, mis ei hõlma silerinnaliste lindude haudemune.“
                                       
                                    
                        
                     
                  
                        7)
                     
                     
                        I lisa 1. osa punkt 1 asendatakse järgmisega:
                        
                                    „1.
                                 
                                 
                                    Artiklis 5 osutatud, isoleerimise ja bioturvalisuse meetmetega seotud nõuded kabiloomade kogumise ettevõtetele on järgmised:
                                    
                                                a)
                                             
                                             
                                                kabiloomade jaoks peavad olema nõuetekohased isoleerimisehitised;
                                             
                                          
                                                b)
                                             
                                             
                                                ettevõttes või ettevõtte igal epidemioloogiliselt eraldatud loomapidamisalal tohivad samaaegselt viibida ainult samasse kabiloomade kategooriasse kuuluvad üht liiki ja sama tervisestaatusega loomad;
                                             
                                          
                                                c)
                                             
                                             
                                                erandina punktis b sätestatud kabiloomade liikide eraldamise nõudest võivad lambad ja kitsed ettevõttes või ettevõtte samal epidemioloogiliselt eraldatud loomapidamisalal samaaegselt koos viibida;
                                             
                                          
                                                d)
                                             
                                             
                                                tagatud peab olema reovee kogumine asjakohase süsteemi abil;
                                             
                                          
                                                e)
                                             
                                             
                                                alad, kus kabiloomi hoitakse, samuti kõik läbikäigud ning loomadega kokku puutunud materjal ja vahendid tuleb pärast iga kabiloomade partii lahkumist puhastada ja desinfitseerida; vajaduse korral tuleb need puhastada enne iga uue kabiloomade partii saabumist kooskõlas kehtestatud töökorraga;
                                             
                                          
                                                f)
                                             
                                             
                                                pärast puhastamist ja desinfitseerimist ning enne iga uue kabiloomade partii saabumist tuleb kabiloomade pidamise ehitistes teha nõuetekohane sanitaarpaus.“
                                             
                                          
                              
                  
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 28. juuni 2019. aasta delegeeritud määrus (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega (ELT L 314, 5.12.2019, lk 115).
         
            (3)  Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).